
Na temelju članka 13. Zakona o udrugama (“Narodne novine”, broj 74/14), i članka 127. Zakona o zaštiti potrošača („Narodne novine“ broj 41/14 i 110/15) na sjednici skupštine Udruge za zaštitu prava potrošača “Splitski potrošač” - Split,  održane dana 7. Siječnja 2015. godine donijela je
 
 
S  T  A  T  U  T
Udruge za zaštitu prava potrošača “Splitski potrošač” – Split

 
I    OPĆE ODREDBE
 
Članak 1.
Ovim Statutom utvrđuje se: naziv, sjedište i područje na kojem djeluje udruga za zaštitu prava potrošača “Splitski potrošač” - Split. (u daljnjem tekstu: Udruga); zastupanje; ciljevi; izgledu pečata Udruge, djelatnosti kojima se ostvaruju ciljevi; ostvarivanje javnosti rada Udruge; članstvu i članarini; pravima, obvezama i stegovnoj odgovornosti članova; unutarnjem ustroju Udruge; tijelima Udruge, njihovom sastavu, ovlastima, načinu odlučivanja, uvjetima i načinu izbora i opoziva, trajanju mandata i odgovornosti članova; imovini, načinu stjecanja i raspolaganju imovinom, postupku s imovinom u slučaju prestanka Udruge, izboru i opozivu likvidatora Udruge, načinu rješavanja sporova i sukoba interesa unutar Udruge.

Članak 2.
Udruga je neprofitna, nepolitička, nestranačka i nevladina udruga građana, udruženih sa ciljem pružanja pomoći građanima Grada Splita i Dalmacije u zaštiti njihovih prava kao potrošača, te poticanja prilagodbe hrvatskoga zakonodavstva najvišim standardima zaštite potrošača u razvijenim demokracijama.

II CILJ DJELOVANJA UDRUGE

Članak 3.
Temeljni cilj djelovanja Udruge je kroz zaštitu prava potrošača-fizičkih osoba i njihovih obitelji od pasivnoga konzumenta stvoriti aktivnoga potrošača svjesna svojih prava na zakonom zajamčenu visoku razinu kvalitete roba i usluga, na kulturan i čovjeka dostojan odnos proizvođača i davatelja usluga, te na zakonu utemeljenu zaštitu od mita, korupcije, birokratske i monopolističke samovolje.
  
Članak 4.
U ostvarenju cilja svoga javnog djelovanja Udruga prihvaća politiku zaštite potrošača Europske unije i Consumers Internationala definiranu pravima potrošača na:
         sigurnost roba i usluga
         punu, pravodobnu i istinitu informaciju
         izbor proizvoda i usluga
         da se čuje glas potrošača
         zadovoljenje temeljnih životnih potreba
         naknadu štete
         zdrav okoliš
         obrazovanje građana kao potrošača
 
Provođenje politike zaštite potrošača ima za cilj:
        iskorjenjivanje siromaštva
        racionalno i učinkovito upravljanje 
       dostizanje socijalne pravednosti, poštivanje ljudskih prava i dostojanstva ljudske osobe i obitelji
         izgradnju uređenoga socijalno-tržišnoga i ekološki održivog gospodarstva
        dostizanje zakonski  uređene i djelatne zaštite čovjekova okoliša
 
III NAZIV I SJEDIŠTE

Članak 5.
Puni naziv: Udruga za zaštitu prava potrošača “Splitski potrošač” - Split.
Skraćeni naziv glasi: “Splitski potrošač”- Split.
Sjedište Udruge je u Splitu, Ljudevita Posavskog 14

Članak 6.
Udruga je registrirana u Uredu državne uprave Splitsko-dalmatinske županije u Splitu. 
Udruga je neprofitna pravna osoba. 

IV PODRUČJE DJELOVANJA

Članak 7.
Udruga djeluje na području Grada Splita i Splitsko-dalmatinske županije.

V ZASTUPANJE 

Članak 8.
Udrugu zastupa predsjednik.
U slučaju spriječenosti ili odsutnosti predsjednika, zamjenjuje ga dopredsjednik Udruge.
Skupština može ovlastiti i druge osobe za zastupanje Udruge.
 
Članak 9.
.
 Sa ciljem bolje povezanosti članstva, te učinkovitije zaštite potrošača, Udruga može osnivati podružnice na  području Dalmacije.

VI PEČAT 

Članak 10.
Udruga ima svoj pečat, četvrtastog oblika, dimenzija 45x25mm u kojem je upisan naziv udruge Udruga za zaštitu potrošača „Splitski potrošač“- Split, bez linija koje označavaju oblik.
 
VII JAVNOST DJELOVANJA

Članak 11.
Rad Udruge je javan.
Javnost rada osigurava se i ostvaruje pravodobnim i istinitim obavještavanjem članova Udruge i šire javnosti putem sredstava javnog priopćavanja.
Članovi se o radu Udruge obavještavaju putem sjednica tijela Udruge ili drugim oblicima obavještavanja većih grupa članova prema mogućnostima Udruge,  o čemu odlučuje upravni odbor, te sudjelovanjem u radu Udruge.
Predstavnici sredstava javnog priopćavanja mogu prisustvovati sjednicama tijela upravljanja Udruge i izvještavati javnost o radu tih tijela i Udruge.
Radi što potpunijeg ostvarivanja javnosti rada, Udruga može izdavati svoje glasilo u skladu s propisima o javnom informiranju. Odluku o izdavanju glasila donosi  Upravni odbor.
Udruga po potrebi izdaje periodične publikacije, biltene, letke i plakate  sukladno propisima o izdavačkoj djelatnosti.

Članak 12.
 Udruga može surađivati i učlanjivati se u slične asocijacije i udruge u zemlji i inozemstvu.
Odluku o udruživanju donosi Skupština.

VIII   DJELATNOSTI KOJIMA SE OSTVARUJU  CILJEVI 
 
Članak 13.
Kroz svoje javno djelovanje Udruga  potiče, pomaže i razvija:
·         pošteni odnos proizvođača i davatelja usluga prema potrošačima
·         konkurenciju na tržištu
·         praćenje i reguliranje monopola
·         konkurentne proizvode na tržištu
·         adekvatnost kvalitete i kvantitete za novac kupca
·         zadovoljavajuće standarde roba i usluga
·         edukaciju potrošača, ali i proizvođača i davatelja usluga
·         prijedloge hrvatskoj Vladi za kontrolu i reguliranje tržišta
·         prijedloge hrvatskoj vladi za izmjene i dopune Zakona o zaštiti potrošača, te druge     zakone i propise potrebne za učinkovitu zaštitu potrošača
·         uravnoteženje informativnog disbalansa između konzumenta i tržišta
·         selekciju proizvoda i usluga na hrvatskom tržištu
·         uklanjanje birokratskih barijera
·         sprječavanje mita i korupcije

Ostvarivanje zadaća iz stavka 1. ovog članka Udruga ostvaruje slijedećim djelatnostima:

·       okuplja nezadovoljne potrošače, informira ih i educira putem medija ili radionica
·      organizira savjetovanja, predavanja, seminare, kongrese, tribine i druge stručne  skupove o problemima potrošača
·       stručno i profesionalno usavršava  zainteresirano članstvo
·       potiče studente i mlade stručnjake da se bave proučavanjem problema na tržištu
·     surađuje s istovrsnim društvima i organizacijama u inozemstvu, te svim organizacijama koje podupiru rad Udruge
·       ostvaruju stručnu suradnju s domaćim i inozemnim strukovnim udrugama
·       obavlja druge poslove koji doprinose ostvarivanju ciljeva osnivanja

 
IX  ČLANSTVO UDRUGE
 
Članak 14.
Članovi Udruge mogu biti sve poslovno sposobne fizičke i pravne osobe, koji prihvaćaju  Statut i opće akte Udruge.
Članom se postaje potpisivanjem pristupnice, upisom u Registar članova i uplatom članarine. 
Visinu članarine određuje Upravni odbor Udruge.
Članovima se izdaje  članska iskaznica, čiji izgled, sadržaj i način izdavanja utvrđuje Upravni odbor posebnom odlukom.

Članak 15.
Članstvo u Udruge može biti:
- aktivno,
- podupiruće i 
- počasno.

Aktivni članovi su svi oni koji aktivno sudjeluju u  radu Udruge neposredno, svojim radom, ostvarujući ciljeve i djelatnosti Udruge.
Kriterije za stjecanje statusa aktivnog člana Udruge donosi Upravni odbor Udruge, a provjeru zadovoljenja statusa aktivnog člana vrše tromjesečno upravni odbor i Upravni odbori podružnica.
Podupirući članovi su svi oni koji  svojim materijalnim doprinosom podupiru rad Udruge, ali ne sudjeluju u upravljanju Udruge.
Počasnim članom Udruge može postati fizička ili pravna osoba koja je svojim javnim djelovanjem značajno pridonijela radu Udruge i promicanju politike zaštite potrošača.
Inicijativu za počasno članstvo u Udruzi može dati svaki član Udruge, a odluku o prijamu donosi Upravni odbor Udruge.
Počasni član upisuje se u Registar počasnih članova Udruge.
Počasni član ne plaća članarinu.

Članak 16.
Aktivni, podupirući  i počasni članovi se upisuju u Registar članova koji vodi tajnik Udruge.   Popis se vodi elektronički i sadržava  podatke o osobnom imenu, OIB,  datumu rođenja, datumu pristupanja Udruzi te datum prestanka članstva u Udruzi.

Članak 17.
Prava i obveze članova su:
·         da biraju i budu birani u tijela Udruge
[bookmark: _GoBack]·        da budu obaviješteni o radu Udruge i njenih tijela te o materijalno financijskom poslovanju
·         da aktivno sudjeluju u izvršavanju ciljeva Udruge i doprinose ostvarivanju njegovih djelatnosti
·         da daju prijedloge, mišljenja i primjedbe na rad Udruge i njenih tijela
·         da se pridržavaju odredaba ovog Statuta i drugih općih akata Udruge
·         da redovito plaćaju članarinu
·         da čuvaju i podižu ugled Udruge.
 
X PRESTANAK ČLANSTVA

Članak 18.
Članstvo u Udruzi prestaje:
·         prestankom djelovanja Udruge
·         pismenom izjavom o istupanju iz članstva i
·         isključenjem iz članstva
·      smrću člana

Član Udruge može biti isključen iz članstva ako prekrši odredbe Statuta ili ugrozi interese Udruge ili prouzroči ozbiljnu štetu Udruzi i njenom članstvu.
Odluku o isključenju donosi Upravni odbor.
Isključeni član ima pravo u roku od 15 dana od dana uručivanja odluke o isključenju žalbeni postupak Skupštini čija je odluka o isključenju konačna.
 
XI RJEŠAVANJE SPOROVA I SUKOBA INTERESA

Članak 19.
Statutom Udruge određuje se način rješavanja sporova, što se smatra sukobom interesa te način  njihova rješavanja.
Član Nadzornog odbora ne može biti član niti jednog drugog tijela upravljanja Udrugom.
Spor i sukob interesa u Udruzi postoji ukoliko se radi o pravima i interesima članova Udruge kojima članovi mogu slobodno raspolagati a koji utječe na rad Udruge u cjelini odnosno ako se ona odnose na pitanja od zajedničkog interesa na sve članove. 
Za rješavanje sukoba i sporova interesa, Skupština imenuje Arbitražno vijeće između članova udruge. Sastav, mandat, način odlučivanja Vijeća uređuju se pravilnikom koji donosi Skupština. Arbitražno vijeće u svom radu na odgovarajući način primjenjuje odredbe Zakona o mirenju.
Odluka Arbitražnog vijeća je konačna.
Ako se spor i sukob interesa odnosi na odluke tijela upravljanja udrugom temeljem kojih  se podnosi zahtjev za upis promjena u registar udruga o čemu odlučuje nadležni ured, nezadovoljni član najprije se obraća udruzi da riješi spor/sukob interesa. Po konačnosti odluke Arbitražnog vijeća, udruga podnosi  nadležnom uredu zahtjev za upis promjena u registar udruga zajedno s odlukom Arbitražnog vijeća.  







XII TIJELA UDRUGE

Članak 20.
Tijela Udruge su:
1.	Skupština
2.	Upravni odbor
3.      Predsjednik
4.      Nadzorni odbor
 
Članak 21.
1.Skupština

Skupština je najviše tijelo Udruge, a čine je fizičke osobe aktivni članovi, po jedan predstavnik podružnica,  te po jedan predstavnik pravne osobe aktivne članice Udruge.
Skupština može biti redovna, izborna i izvanredna.
Redovna  sjednica Skupštine  održava se najmanje jednom godišnje, izborna svake četiri godine, a izvanredna prema potrebi.
Sjednice Skupštine saziva predsjednik Udruge na vlastitu inicijativu. Odlukom o sazivanju skupštine predsjednik utvrđuje dnevni red sjednice, te dan i mjesto održavanja sjednice.
Predsjednik je dužan sazvati sjednicu Skupštine kada to zatraži Upravni odbor ili  najmanje trećina ukupnog broja aktivnih članova Udruge. U svom zahtjevu za sazivanje skupštine predlagatelji su obvezni predložiti dnevni red sjednice.
Ako predsjednik  ne sazove Skupštinu u roku od 30 dana od dana dostave zahtjeva iz prethodnog stavka ovog  članka,  sazvati  će je predlagatelj (odluka treba sadržavati prijedlog dnevnog reda, te mjesto i dan održavanja sjednice).
Na Izvanrednoj sjednici razmatraju se samo pitanja zbog kojih je Skupština sazvana.
 
Članak 22.
Skupštini predsjedava predsjednik Udruge, a u slučaju njegove odsutnosti dopredsjednik. U slučaju odsutnosti i predsjednika i dopredsjednika Udruge, Skupština će na početku sjednice javnim glasovanjem odrediti osobu koja će predsjedavati sjednicom. O radu sjednice vodi se zapisnik, koji se trajno čuva u arhivi Udruge.
 
Članak 23.
Skupština može pravovaljano odlučivati u koliko je nazočna jedna polovina  članova koji čine Skupštinu Udruge.
Ukoliko Skupštini ne pristupi polovina članova, sazivač saziva novu Skupštinu u roku ne manjem od 8 dana, s time da tada Skupština može održati i pravovaljano odlučivati ako  je nazočna najmanje 1/4 članova Skupštine.
Odluke se donose većinom glasova nazočnih članova skupštine.
Odluke o promjeni Statuta i prestanku Udruge Skupština donosi dvotrećinskom većinom nazočnih članova Skupštine.

Članak 24.
Skupština Udruge:
·         donosi Statut i njegove izmjene i dopune, te daje tumačenje Statuta
·         bira i razrješava članove Upravnog odbora i drugih tijela udruge
.          bira i razrješava arbitražno vijeće i donosi Pravilnik o njegovom radu
.          bira i razrješava likvidatora Udruge
·         usvaja financijsko izvješće i završni račun
·         razmatra izvještaj o radu predsjednika Udruge i Upravnog odbora
      .      odlučuje o statusnim promjenama (udruživanju ili istupanju s drugim organizacijama, učlanjivanju u druge organizacije i podjeli Udruge)          
·         rješava o žalbama članova Udruge na isključenju iz Udruge 
·         donosi Program rada i druge opće akte potrebne za djelovanje Udruge
·         odlučuje o prestanku Udruge i raspodjeli preostale imovine Udruge
.          daje smjernice za rad Udruge
.          donosi odluku o osnivanju ustrojbenih oblika
·         obavlja i druge poslove određene zakonom ili statutom
 - 	
  
        
       
Članak 25.
2.Upravni odbor

Izvršne funkcije i druge poslove utvrđene ovim Statutom obavlja  Upravni odbor Udruge.
Upravni odbor ima 5 (pet) članova koje Skupština bira  na mandat od četiri godine.
Predsjednik i dopredsjednik članovi su Upravnog odbora po funkciji.
Upravni odbor je izvršno i operativno kolegijalno tijelo, čije sjednice saziva predsjednik Udruge koji i rukovodi radom Upravnog odbora.
 
Članak 26.
Upravni odbor Udruge:
·        utvrđuje prijedlog Statuta i njegovih izmjena i dopuna
·        utvrđuje prijedlog financijskog plana i završnog računa
·        podnosi Skupštini godišnji izvještaj o radu
·        odlučuje o visini članarine
·        odlučuje o isključenju iz članstva
·        odlučuje o promjeni adrese sjedišta Udruge
·        brine o informiranju članstva
·        odlučuje o korištenju imovine Udruge
·        donosi operativne odluke potrebne za funkcioniranje Udruge između dvije Skupštine
·        osniva odbore, komisije i druga tijela koja pomažu ostvarivanju ciljeva Udruge
·        bira i razrješava  tajnika iz svojih redova
·        donosi Pravilnik o organizaciji i druge opće akte potrebne za rad Udruge.
.         obavlja sve druge aktivnosti koje mu Skupština  stavi u nadležnost


Članak 27.
Sjednice Upravnog odbora održavaju se prema potrebi.  Za svoj rad Upravni odbor je odgovoran Skupštini, kojoj podnosi izvješće o svom radu. Upravni odbor donosi odluke  većinom glasova svih članova Upravnog odbora.
 

Članak 28.
3.Predsjednik

Predsjednika Udruge bira Skupština iz svojih redova na mandat od četiri godine. 
Predsjednik Udruge:
         zastupa Udrugu
·        saziva sjednice Skupštine i Upravnog odbora, predsjedava im i predlaže dnevni red.
·        provodi odluke Skupštine i Upravnog odbora,  i rukovodi radom Udruge između dvije     sjednice zajedno sa upravnim odborom.
·         pokreće raspravu o određenim pitanjima iz djelokruga Skupštine i upravnog odbora
·         brine o upoznavanju javnosti s radom Udruge i njegovih tijela
·         rukovodi radom Skupštine i Upravnog odbora
·         obavlja i druge poslove utvrđene ovim Statutom
·   u slučaju prestanka Udruge obnaša dužnost likvidatora
Predsjednik Udruge podnosi izvješće o svom radu Upravnom odboru i Skupštini. 
 
Članak 29.
Upravni odbor i predsjednika  Udruge Skupština može razriješiti prije isteka mandata na koji su izabrani., ako prekorače svoja ovlaštenja ili ne izvršavaju savjesno povjerene obveze.  Ukoliko razriješi dužnosti prije isteka mandata cijeli Upravni odbor, bira nove članove Upravnog odbora, a njihov mandat traje do slijedeće izborne skupštine.
Upravni odbor i svaki njegov član odgovara za svoj rad Skupštini.
Svaki član Upravnog odbora može zatražiti svoje razrješenje prije isteka mandata na koji je izabran, s time da je dužan obavljati svoju dužnost do donošenja odluke o razrješenju.  Skupština je dužna donijeti odluku o zahtjevu za razrješenje na prvoj sjednici.

Članak 30.
Dopredsjednik:
· obavlja poslove iz članka 20. ovog Statuta u slučaju odsutnosti ili spriječenosti predsjednika,
· zastupa Udrugu na javnoj sceni i prema državnim institucijama,
· priređuje priopćenja za javnost i druge dokumente javnoga očitovanja Udruge,
· održava redovite kontakte s medijima,
· u ime Udruge daje izjave za medije,
· saziva konferencije za tisak,
-     obavlja i druge zadatke koje mu povjeri predsjednik i Upravni odbor Udruge


Članak 31.
Tajnik :
·         priprema nacrte prijedloga općih akata koje donosi Skupština
·         stara se o urednom vođenju registra članova
·         vodi zapisnike sa Sjednica Skupštine i Upravnog odbora
·         vodi i čuva arhivu Udruge, 
      ·         obavlja stručne i duge poslove za potrebe Upravnog odbora u skladu s općim aktima Udruge, te druge poslove koje mu povjeri predsjednik Udruge.
Tajnika Udruge bira Upravni odbor na mandat od četiri godine.


Članak 32.
4.Nadzorni odbor

Nadzorni odbor ima 3 člana koja bira Skupština na vrijeme od 4 godine i mogu biti ponovo birani.
Član Nadzornog odbora ne može biti član Upravnog odbora.
Nadzorni odbor pravovaljano odlučuje ako je sjednici nazočna natpolovična većina njegovih članova, a pravovaljane odluke donosi većinom glasova nazočnih članova.
Predsjednik Nadzornog odbora, kojeg biraju članovi između sebe, saziva sjednice Odbora, rukovodi njegovim radom i obavlja druge poslove koje mu povjeri Odbor ili Skupština.
Članovi Nadzornog odbora za svoj rad odgovaraju Skupštini.
 

Članak 33.
Nadzorni odbor razmatra i nadzire:
         primjenu odredaba ovog Statuta i drugih općih akata Udruge;
         materijalno-financijsko poslovanje i korištenje imovine Udruge;
         ostvarivanje odluka, zaključaka i drugih pravnih akata,
         obavlja i druge poslove koje mu povjeri Skupština.
 

Članak 34.
Nadzorni odbor ima pravo zatražiti uvid u dokumentaciju i sve podatke o radu i poslovanje Udruge.
Upravni odbor i svaki član Udruge dužen je bez odgađanja omogućiti uvid u zatraženu dokumentaciju i podatke i dati tražene obavijesti.
Članovi Nadzornog odbora mogu prisustvovati sjednicama Upravnog odbora, ali bez prava odlučivanja.
Nadzorni odbor može zatražiti sazivanje sjednica Upravnog odbora i Skupštine ako utvrdi nepravilnosti u financijskom ili drugom poslovanju Udruge, nemarnosti u izvršavanju poslova ili povrede Statuta i drugih općih akata Udruge.
  
Članak 35.
Na način i postupak razrješenja Nadzornog odbora ili pojedinog njegovog člana primjenjuje se odredbe članka 29. ovog statuta.
Članak 36.
Za rad u pojedinim  područjima  djelovanja Udruge, Upravni odbor može osnovati stalne ili povremene odbore ili druga radna tijela.
Odlukom o osnivanju odbora ili radnih tijela utvrđuje se njihov sastav, zadaća, vrijeme za koje se osnivaju i odgovornosti za obavljanje poslova.
 

XIII OSNIVANJE  I RAD PODRUŽNICA

Članak 35.
 Sa ciljem bolje povezanosti članstva, te učinkovitije zaštite potrošača, Udruga može osnivati podružnice na  području Dalmacije.
Podružnice mogu biti pravne osobe i bez pravne osobnosti.
Podružnice bez pravne osobnosti za svoj rad odgovaraju Upravnom odboru Udruge
Podružnice osnivaju tijela podružnice Udruge, i definiraju prava i obveze analogno odredbama članka 16. do 27. ovog Statuta.

Članak 36.
Upravni odbor podružnice obvezan je Upravnom odboru Udruge svaka tri mjeseca dostavljati izvješće koje, u pravilu, treba obuhvaćati podatke o:
 -         broju novih i ukupnom broju članova,
 -         karakterističnim slučajevima kršenja prava potrošača,
-     broju zaprimljenih prijava po područjima zaštite potrošača, broju riješenih slučajeva, te                                 postupcima koji su u tijeku,
-         broju i vrstama nastupa u medijima,
-       ostvarenim kontaktima s tijelima lokalne uprave i samouprave, upravama tvrtki, sindikatima i udrugama građana
   Ukoliko Udruga financira rad podružnica, financijsko izvješće dostavlja se mjesečno
 

XIV  STATUT I DRUGI OPĆI AKTI
  
Članak 37.
Statut Udruge kao i njegovo tumačenje donosi Skupština većinom glasova ukupnog broja članova Skupštine Udruge nakon provedene rasprave.
Statut je temeljni opći akt Udruge i svi drugi opći akti moraju biti u skladu s odredbama Statuta.
 Nacrt izmjena i dopuna Statuta priprema i utvrđuje Upravni odbor Udruge i upućuje na raspravu članovima Skupštine Udruge.
Upravni odbor Udruge razmatra primjedbe i prijedloge koji su dani na raspravu, zauzima stavove o njima i utvrđuje prijedlog Statuta.
Tumačenje odredaba statuta daje Skupština. 
Sva unutarnja pitanja Udruge, kao i druga pitanja koja nisu uređena  Statutom, a zahtijevaju podrobnu razradu, bit će uređena općim aktima koje donosi skupština Udruge


XV IMOVINA, NAČIN STJECANJA I RASPOLAGANJA IMOVINOM UDRUGE

Članak 38.
Imovinu Udruge čine:
         novčana sredstva
         pokretne stvari
         nekretnine, te
         prava i obaveze Udruge

Članak 39.
Udruga stječe imovinu:
·         od članarine
·         donacija i dotacija iz proračuna države i jedinica mjesne i regionalne samouprave
·       sredstva dobivena od međunarodnih organizacija koje podupiru rad i djelovanje Udruge
·        sredstva ostvarena organiziranjem seminara i predavanja te od izdavačke djelatnosti sukladno Zakonu
·         iz drugih izvora  u  skladu sa  Zakonom

Članak 40.
Udruga upravlja imovinom u skladu s propisima o materijalnom i financijskom poslovanju neprofitnih  pravnih osoba.
Po završetku godine  sastavlja se završni račun.
Predsjednik Udruge ima naredbodavno pravo u raspolaganju s imovinom Udruge, te podnosi  Skupštini izvješće o materijalno-financijskom poslovanju Udruge.
Udruga može raspolagati svojom imovinom samo za ostvarenje ciljeva i obavljanjem djelatnosti određenih statutom udruge u skladu sa zakonom.
.

XVI PRESTANAK UDRUGE I POSTUPAK S IMOVINOM U SLUČAJU PRESTANKA UDRUGE

Članak 41.
Udruga prestaje s radom odlukom Skupštine ili u drugim slučajevima propisanim Zakonom
U slučaju prestanka postojanja temeljem odluke Skupštine, ista donosi odluku o prestanku postojanja Udruge dvotrećinskom većinom glasova od ukupnog broja članova Skupštine Udruge
U slučaju prestanka postojanja Udruge, preostala imovina nakon namirenja troškova, pripada  jedinici lokalne samouprave na području gdje je Udruga osnovana
  
XVII IZBOR I OPOZIV LIKVIDATORA UDRUGE

Članak 42.
Skupština daje ovlaštenje za pokretanje postupka likvidacije Udruge osobi izabranoj za likvidatora. 
Ovlašteni likvidator likvidaciju Udruge provodi  prema propisima o likvidaciji pravnih osoba a u slučajevima navedenim čl.49. Zakona o udrugama
Skupština u svakom trenutku može opozvati ovlaštenje za pokretanje likvidacije većinom glasova prisutnih aktivnih članova.
Likvidator zastupa Udrugu u postupku likvidacije te se otvaranjem likvidacijskog postupka upisuje u registar udruga kao osoba ovlaštena za zastupanje udruge do okončanja postupka likvidacije i brisanja udruge iz registra udruga


XVIII PRIJELAZNE I ZAVRŠNE ODREDBE

Članak 43.
Statut Udruge kao i njegovo tumačenje donosi Skupština.
Tumačenje drugih akata Udruge daje Predsjednik Udruge.


 
U Splitu 7.siječnja 2015. godine.



Predsjednik Udruge
 
 --------------------------------
Vlado Biljarski
 

